JohanHeinsen/ENO huggingface dataset:
Viborger Samler, 1839-12-12
Hs. Majestæt Kongens Svar paa den af os i d. Bl. No. 177 meddeelte Lykønskning af Etatsraad O. Bang. i Universitetets Navn lød saaledes: "Forvisset om at Universitetet deler min dybe Sorg ved min høitelskede Forgjængers Bortgang, dvæler jeg gjerne ved Erindringen om hvad Denne har virket for Universitetet, og jeg forsikkrer Dem, at det skal glæde mig inderligt at kunne handle i samme Aand for en Stiftelse, der er saa vigtig for Oplysningens Udbredelse i Staten. Gjerne seer jeg mig omringet af Videnskabsmænd, som jeg har Grund til at høiagte, og jeg beder dem hver især, at være forvissede om hvor gjerne jeg bidrager til Deres Vel og Tilfredshed."
Viborger Samler, 1839-12-12
Kjøbenhavn, den 9de Decbr. Jgaar var der Cabinets-Gudstjeneste i det Kongelige Palais Hr. Slotspræst Paulii forrettede Gudstienesten, og holdt Prædiken. (Berl. Tid.)
Viborger Samler, 1839-12-12
Efter Gudstjenesten tilstædede Hs. Majestæt Kongen det herværende Corps diplomatiqve Audients i Anledning af Allerhøistsammes Thronbestigelse. (B. T.)
Viborger Samler, 1839-12-12
Hs. Durchlauchtighed Hertug Carl af Holsteen Glücksborg og høie Gemalinde ere i Formiddag ankomne hertil. (Berl. Tid.)¬
Viborger Samler, 1839-12-12
J Løverdags havde Høiesteret Audience hos Hs. Majestæt Kongen, for ved dens Ordfører Hs. Excellence Geheimeconferentsraad Bornemann at bringe dens Lykønskning i Anledning af Allerhøistsammes Thronbestigelse. – Umiddelbart derefter havde Advocaturen ved den nævnte Ret Audients i samme Anledning. – Dernæst bragte Hr. Etatsraad Thomsen i Landsover samt Hof- og Stadsrettens Navn Hs. Maj. Kongen. dens Lykønskning. – Endelig havde Politiretten Andients hos Hs. Majestæt Kongen i samme Anledning. (B. T.)
Viborger Samler, 1839-12-12
Hs. Kgl. H. Kronprinds Frederik Carl Christian, commanderende General i Nørre-Jylland, Fyen og Langeland, skal, for nogenlunde at boe midt i Districtet, fremdeles vedblive at have sit Ophold i Fredericia. Den sidste Nat vor afdøde Konge levede, som han meget godt, og var ved sine fulde Sandser lige indtil det sidste Øieblik, da Han opgav Aanden. Han spurgte Kammertjeneren og Veiret, hvor mange Graders Kulde det var – og idet denne var beskæftiget med at aftage Ham et Trækplaster, som man til Lettelse for Hosten havde anordnet, døde han blid og rolig uden Smerte eller Lidelser. (Sønd.)
Viborger Samler, 1839-12-12
Kjøbenhavnsposten af 6te Decbr. er lagt under Beslag, og har Cancelliet i Skrivelse underrettet Hr. Politiretsassessor Reiersen om, at Collegiet bifalder den af ham saaledes trufne Foranstaltning. – Det beslaglagte Blad indeholdt, foruden en Deel Nyheder, henhørende til Dagens Begivenheder og en Notits om Konstforeningen, en Artikel, betitlet "Danmarks politiske Standpunkt, hvori der dog hverken var fremført nogen politisk Nyhed eller Efterretning.
Viborger Samler, 1839-12-12
Kbhavnsposten af 4de ds. meddeler de sidste Afsnit af Norges Grundlov, givne og besvorne i Rigsdagsforsamlingen paa Eisvold den 17de Mai 1814 af vor nuværende Konge. At den i Extrabladet af Fædrelandet Nr. 1 i Løverdags fortalte Nyhed: at "det er blevet paalagt Finants deputationen ufortøvet at indkomme med Finantsberetningen for 1838" er aldeles urigtig, kan Red af Berl. Tid. med Bestemthed forsikkre.
Viborger Samler, 1839-12-12
Haderslev. J Hammelev, 3/4 Miil herfra, blive Hundene gale i denne Tid, saa man har været nødsaget til at styde en 14 Stykker deraf. En Mand, Geert Hansen, blev bidt i Haanden og befinder sig nu under Lægens Behandling. En anden gal Hund beed et Faar i Næsen; Faaret blev nu ligesaa rasende som Huuden, løb rundt omkring for at bide og buse Enhver som det kunde traffe. Det trængte ind i Hans Nissens Hestestald, hvor det skal have anrettet en frygtelig Tummel imellem Hestene. (Dannev.) Aalborg, den 10de Octbr. Fra vor Stads Communalbestyrelse vil, som vi erfare, og som man kunde vente, en Hyldings=Adresse blive indgiven til Hs. Majestæt vor allernaadigste Konge, ligesom vel ogsaa fra øvrige Communer, Corporationer og Samfund i Landet tør ventes at ville blive Tilfældet. – Et Foretagende, som udentvivl vil blive særdeles gavnligt for Publicum, agtes i denne Tid iværksat, nemlig en Forening af samtlige Boghandlere i Jylland til at paasee Boghandelens Tarv og kraftigere Opsving i vor Provinds. Den intenderede Forening siges at ville oprette et særegent Contoir for fælleds Committering af udenlandske Literaturfrembringelser, hvorved Adgangen til disse i de forskjellige Stæder vil blive saa meget mere lettet og fremmet. Paa en fastsat Tid af Aaret vilde da tillige blive berammet en Sammenkomst for at raadslaae indbyrdes om Boghandelens fælleds Jnteresser. – Som vi erfare, har Hr. Hof og Stadsrets=Assessor Algreen-Ussing ogsaa i Horsens, Colding og Bogense optaget Pendant=Forhører til den Frederikshavnske Undersøgelses=Sag. (Ab. Av.)
Viborger Samler, 1839-12-12
Agger Kanals Skibsliste. Jndk. Den 5te December: J. N. C. Jensen af Fanøfra Drammen til Nykjøbing med Trælast.
Viborger Samler, 1839-12-12
Døde. Kjøbenhavn: Frøken Hedewig Arenfeldt; Boghandler Niels Colding, 71 Aar; Brygger Hans Nissen, 62 Aar; Thora Berthelsen (Copiist Berthelsens Datter); Susanna Cohn; Enkemad. Bolette Pickel. – Roeskilde: Fuldmægtig Kryssel. – Storehedinge: Postmester Høyers Hustrue, Charlotte Jonge, 70 Aar. - Ribe: Peter Nicolai Høyberg, 71 Aar. - Rolighed ved Grumstrup: A. M. C. Bus, f. Schandorff.
Viborger Samler, 1839-12-12
AVERTISSEMENTS. Det behagede det alvise Forsyn, Loverdagen den 7de Dennes om Aftenen Kl. 10 1, at bortkalde, vor inderlig elskede Datter, Hanne, 9 Aar 5 Maaneder gl., efter 6 Dages haarde Lidelser. Dette for os saa smertelige Dødsfald undlade vi ikke herved sørgeligst at tilkjendegive fraværende Slægt og deeltagende Venner. Holstebroe, den 9de December 1839. Trine Christensen. Chr. Christensen, fod Hansen. Organist.
Viborger Samler, 1839-12-12
Litteraire Anmeldelser. Billroth, Forelæsninger over Religionsphilosophien, overs. af F. Oehlenschlæger, 72 s. Tidsskrift for udenlandsk theologisk Litteratur 1839, 3 H., Birchedal, Sandheden skal seire, et Jndlæg for Sandhedens Domstol imod Hr. Pastor Børresen, 32 s. Rordam, om Fornødenheden af en Reform i det kirkelige Skriftemaal, 32 s. Møller, Forklaring over Pauli første Brev til de Corinther, 1 Rd. Scheel, om Tilbageholdelsesretten efter de danske Love, 1 Rd. Møller, Formularbog for Domsacter, 80 s. Baumgartners Tharagie, 9 H. 1 Rd. 12 s. Halds Tidsskrift for Landpeconomien. Ny Række. 1 B. 3 H., 64 s. Ursin, om Sporveie med særdeles Hensyn til deres Anlæg i Fædrelandet, 16 sk.
Viborger Samler, 1839-12-12
Vexel-Contoristen eller Haandbog i Cours- og Vexelberegning, 64 s.
Viborger Samler, 1839-12-12
Nye Fortællinger af Forf. til en Hverdagshistorie, 2den Udgave, 3 Dele, 5 Rd. 72 s.
Viborger Samler, 1839-12-12
Rosenstand-Goiske, krittiske Efterretninger og den Kongelige danske Skueplads. Udgivet med Fortale og Anmærkninger af Molbech, 1 Rd. Jngemann, Salamons Ring, dramatisk Eventyr med et lyrisk Forspil, 1 Rd. 56 s. Brage og Jdun, 2 B. 1 H., 1 Rbd. Lindormen, original Novelle af Suhr, 1 Rd. 21 s. Den gamle Hustru, original Novelle af Hillerup, 48 s. Wolff, Flugten fra Gens, 1 Rbd. E. Nyboe, Lovfaldsblade, Samling af Digte, 1 Rbd. Aqvareller af Dr. Zophus, 72 s. Orion, historisk geographisk Maanedsskrift udgivet af Th. Becher, 2 B. 1 H., 48 s. faaes hos P. C. Kabell.
Viborger Samler, 1839-12-12
Tvende smukke Beboelsesleiligheder, een paa første Sahl. og een i Stuen, ere at faae til Leie til førstkommende Mai, naar man derom henvender sig til K. Stilling.
Viborger Samler, 1839-12-12
Herved advares følgende Skyldnere i Boet efter afgangne Thomas Laursen i Rødding, nemlig: Peder Nielsens Enke Bodil Laursdatter, Jonas Dyrberg af Rødding, Niels Wibroe af Meilgaard Hede, Anders Jensen Kousted af Thisted Hede og Peder Ove af bemeldte Thisted Hede, om, inden 6 Uger fra Dato at indløse de af dem til den Afdøde stillede haandfaaede Panter, da disse ellers ved offentlig Auction bortsælges. Batum Damsgaard, den 1ste December 1839. Jens Christian Wistesen. Portorico, Portocarer og Melange Tobak i Foust, paa 3 Pd. Netto faaes atter hos S. Buchvaldt. Stolzer og Schweizer Ost, faaes til nedsatte Priser hos S. Møller.
Viborger Samler, 1839-12-12
Fine blegede preussiske Hørlærreder, grovere tydske dito faaes hos G. Bøye. Kalve, Faare, Lamme og Vildtskind, kjøbes af G. Boye.
Viborger Samler, 1839-12-12
Norske Spegesild og Ansiovis faaes hos K. Stilling.
Viborger Samler, 1839-12-12
Præstegaards-Avlingen i Vorde ved Viborg er at faae i Forpagtning til Foraaret. – Man henvender sig i Nødding Præstegaard.
Viborger Samler, 1839-12-12
J Søndermølle holdes en god Orne af fortrinlig Race.
Viborger Samler, 1839-12-12
Skifteindkaldelse. Arvingerne efter afdøde Aftægtsmand fra Ryberggaard i Salling under Viborg Amt, Søren Kjersgaard, indkaldes herved til at møde i en Skiftesamling som holdes paa Raadstuen i Skive, Mandagen den 30te December førstkommende, om Formiddagen Kl. 10, for at tage Bestemmelse om Delingen af den dette, og efterlevende Enke Martha Kjersgaard født Qvistgaards fælleds Bo tilfaldne Arv fra det qvistgaardske Boe fra Langesgaard m.v. Hvilket herved til alle Vedkommendes Efterretning kundgjøres i Overeensstemmelse med Placaten af 21de April 1824. Salling Herreds Skifteret, den 3die December 1839. Øllgaard, const.
Viborger Samler, 1839-12-12
Placat. Da det ved 4de Auction over den Gjæstgiver Peder Brøndum og efterlevende Enke Marie Agerschoutilhørende Gaard heri Byen skeete Bud ikke er bleven approberet: saa bliver fornævnte Gaard, der bestaaer af 82 Fag Huus, som i Brandkassen er forsikkret for 4020 Rbd. Sølv, med tilliggende betydelige Have, opbudet til Bortsalg ved 5te Auction, som afholdes i den bortsælgende Gaard Fredagen den 27de d. M., Formiddag Kl. 11, hvorved det bemærkes: at den eventuelle Kjøber, ifølge det kongelige danske Cancellies Skrivelse af 21de September d. A., vil kunne vente at erholde Privilegium til fremdeles i Samme at drive Gjæstgiverie, saafremt der Jntet maatte være at erindre mod hans Personlighed. Conditionerne erfares ved Auctionen og ere forinden til Eftersyn her paa Comptoiret. Viborg, den 6te December 1839. E. Selmer, const.
Viborger Samler, 1839-12-12
Jndkaldelse.
Viborger Samler, 1839-12-12
Efter Proclama, Dags Dato læst ved Hjemtinget, og med første ved den Kongelige Landsoverret i Viborg, er Alle og Enhver der maatte have noget at fordre i Dødsboet efter afgangne Madame Caroline Wirnfeldt, født Mollerup, i Skive, og tidligere bortdøde Mand, Proprietair Niels Wirnfeldt fra Aagaardsholm i Salling, indkaldte med 12 Ugers Varsel, at anmelde, og beviisliggjøre deres Krav, for Boets Skifteforvalter; hvilket herved endvidere bekjendtgjøres. Skive Kjøbstads Skifteret, den 29de November 1839. Ollgaard, const.
Viborger Samler, 1839-12-13
Kongelig allern, privilegeret. No. 180. 67 Aarg. Viborg Stifts-Tidende. Forsendes med Brevposten i Danmark og Hertugdommerne. Fredagen den 13de December 1839. Denne Tidende, redigeret af Adjunct Reiss og H. Wissing, udgives 4 Gange ugentlig fra det Dons'ske Officin.
Viborger Samler, 1839-12-13
Jndenlandske Efterretninger.
Viborger Samler, 1839-12-13
Kjøbenhavn, den 9de Decbr. Kunstacademiets Adresse til Kongen var saalydende: "Ved at nærme sig Deres Majestæts Throne, føler Academiet sig gjennemtrængt af et velbegrundet Haab om, at denne Stiftelse, som under en saa ædel, kundskabsrig og velvillig Fyrstes Præsidio Aar for Aar mere og meere har nærmet sig sit skjønne Formaal, ogsaa i Fremtiden vil kunne gjøre sikker Regning paa den Beskyttelse fra Thronen, som Kunsten ikke kan undvære. – Men Deres Majestæt ville allernaadigst tilgive, at denne Haabets og Forventningen Glæde ikke kan være ublandet; thi foruden den Sorg, som Taknemmelighed mod Deres Majestæts høisalige Forgjængemed saa megen Ret kræver af vore Hjerter, føle vi det med Smerte, at den Begivenhed, som har stillet Deres Majestæt paa Statsbestyrelsens øverste Trin, nu vil berøve Academie, en Præses, som aldrig vil kunne erstattes! – Vi nedbed Himlens Velsignelse over Deres Majestæts, for Danmark saa vigtige, Fremtid; men i den Stiftelses Navn, hvilken vi offre vore bedste Kræfter, have vi en særegen Trang til endnu eengang at bevidne den ophøiede Præses vor dybtfølte Taksigelse og at frembære for Kongen vor tillidsfulde Bøn for Kunstens Fremtid i Danmark.
Viborger Samler, 1839-12-13
Af den af Hr. Etatsraad Treschow som Ordfører for Advocaturen ved Høiesteret holdte Tale til Hs. Maj. Kongen, udhæves her Følgende: "Med Lov have Deres Majestæts høie Forfædre bygge Landet, og selv have de holdt Loven hellig; med vise og retfærdige Love vil Deres Majestæt bygge det, og Selv være den Første til at agte dem, Danmarks Konger have fra den fjerne Oldtid selv paa Landets Thinge skiftet Re blandt deres Undersaatter, og endnu vil Deres Majestæt i Deres egen ophøiede Person hævde Retfærdighedens og den høieste Domstoels Anseelse. Vi, Deres Majestæts ringe Tjenere, som daglig nyde den Lykke at henvende vor Tale til Deres Majestæt, vi ville deri finde en bestandig Opfordring til at anstrænge vore bedste Evner til den Retfærdighed, Tjeneste, som Deres Majestæt omhyggeligen vil haandhæve, Gud den Almægtige, give dertil Deres Majestæts Øie Lys Deres Haand Kraft, og Himlens bedste Velsignelse, som vi af Hjertets Fylde skulle nedbede, vil vorde den retfærdigste og kjærligste Konges Løn."
Viborger Samler, 1839-12-13
Den af Dr. Wolff i Repræsentanterne for den mosaiske Religions Samfund Navn holdte Tale til Hs. Majestæt, endte saaledes: vige, Alle Kongernes Konge! Du, som forlener af din Magt, Viisdom og Herlighed til dem, der, indsatte af Dig, træde i Dit Sted paa Jorden, at være Fædre for Deres Folk, som Du er alle Menneskers Fader, og lad Din Velsignelse hvile over vor elskede Konge, styrk Ham, at Hani lang og rigeligen velsignet Regjering stedse herligere maatte see fremblomstre sit Folks jordiske Velfærd, og grundfæste dets evige Lyksalighed, for at Hans landsfaderlige Hjerte der omfatter Alle med lige Kjærlighed, maatte frydes ved troe, gudfrygtige og oplyste Undersaatter, hvilket ene giver Livet Værd og hæver Folkenes Aand!"
Viborger Samler, 1839-12-13
Af den i denne Tidendes forrige Numer anførte tidligere indgivne Adresse fra omtr. 250 acad. Borgere, meddeles her efter Berl. Tid. Følgende:
Viborger Samler, 1839-12-13
En af de vigtigste Betingelser for de ideelle Jnteressers friske og frodige Liv er Trykkefriheden, den mægtigste Støtte for Folkenes Oplysning, Frihed og Dyd. Deres Majestæts oplyste og frisindede Charakteer er os Borgen for, at den vil vorde befriet for alle de trykkende Baand, som nu hæmme dens gavnlige Virksomhed. – Denne Deres Majestæts Charakteer borger os for, at Frihed i alle gode Kræfters Udvikling, Frihed navnligen ogsaa i Ordninger af de store Samfundsforhold, hvori enhver enkelt Stræben hviler, og hvoraf alt høiere Opsving og aandig Fremgang er betinget, i Den vil finde en kraftig Befordrer. Vel tør vi ikke tiltroe os selv nogen dyb Jndsigt i Staternes Forhold, men det vide vi dog, at vort elskede, af saa mange Ulykker haardt hjemsøgte Frædreland kun ved en kraftig Gjenfødelse kan vinde den Ære, Frihed og Velfærd, hvortil Folkets retelskende og trofaste Characteer, dets Oplysning og hele historiske Udvikling giver det saa retfærdig Adkomst. Det er derfor med de gladeste Forventninger, vi dvæle ved den Bevidsthed, at Deres Majestæt, selv en Søn af den nye Tid, forstaaer den nes Krav, at de ved omfattende Studier, ved grundigt Kjendskab til fremmede Landes Jnstitutioner, og ved Omgang med Samtidens meest udmærkede Mænd, har forberedet hos Dem selv det store Gjenfødelsens Værk, hvis lykkelige Fuldførelse vil bringe Velsignelse og evig Jhukommelse over Deres Navn. Deres Majestæt har forlængst givet Verden et usvigeligt Pant paa den Aand, der vil besiæle Deres Regjering, ved at skienke et elsket Broderfolk, der i Aandskultur visselig ikke stod over os Danske, den Forfatning, der har kaldt dets slumrende Kræfter tillive og i Historiens Aarbøger beredt Deres Majestæt en Hæder, som det nu er givet Dem paa den herligste Maade at stadfæste. Deres Majestæts Forgænger i Regjeringen har, ved faderligen at drage Omsorg for Folkets Dannelse og ved at indføre repræsentative Former, der vistnok vare et betydningsfuldt Udviklingsled, ført Danmark Tidens Oplysning imøde. Det er den berømte norske Forfatnings Skaber, paa hvem Danmark, paa hvem hele den civiliserede Verden henvender sit Øie med den forventningsfulde villid, at alt dette vil vorde fuldbyrdet til Ære og Glæde for Deres Majestæt, til Frelse og Velsignelse for Deres Folk."
Viborger Samler, 1839-12-13
Premierlieutenant Tvepka, som har været afsendt til Hs. Kongl. Høihed Kronprinds Frederik Cark. Christian for at kundgjøre Høisamme Kong Frederik, den 6tes Død, er igaar vendt tilbage hertil fra Fredericia. (Berl. Tid.)
Viborger Samler, 1839-12-13
Kjøbenhavn, den 10de December. Jfølge et kongeligt Rescript, emaneret Dagen efter Hs. Majestæts Thronbestigelse, til det kgl. Admiralitets og Commissariats=Collegium, overtager Hs. Maj. ikke som sin Forgænger i Regjeringen selv Overpræsidiet af dette Collegium. (Kbhp.)
Viborger Samler, 1839-12-13
Det vil glæde Publicum at erfare, at Hs. Majestæt Enke-Dronningen, der i de første Dage efter hendes kgl. Gemals dødelige Bortgang, havde følt sig stærkt angrebet, og som en Følge deraf været saa upasselig, at hun ikke kunde forlade sine Gemakker, nu er i betydelig Bedring. (Kbhp.)
Viborger Samler, 1839-12-13
Jgaar modtog Hs. Majestæt Kongen de Deputerede i begge Cancellier og disses Contoirchefer, de Deputerede og Comitterede i Rentekammeret og dettes Contoirchefer, endelig ogsaa Finantsdeputationen og Statsgjældsdirectionen samt begges Contoirchefer. Ligeledes stædedes Directionen for Landhuusholdningsselskabet til Audience.
Viborger Samler, 1839-12-13
Fra Provindstæderne ere ankomne og ankomme fremdeles Deputationer med Adresser til Hs. Maj. Kongen. Det Samme har ogsaa været Tilfældet fra Sorø=Academie, hvis Deputation igaar havde Audience. (B. T.)
Viborger Samler, 1839-12-13
Foruden de Officerer, som hidtil have forrettet Tieneste hos Hs. Majestæt Kongen, nemlig Major v. Bruhn af Kongens Regiment, Ritm. Grev Blücher-Altona af Husarregimentet og Premierlieutenant v. Blücher af Slesvigske Curasseer=Regiment, commanderes endvidere til at forrette Tjeneste som Adjutanter hos Kongen: Overadjutant Oberstlieutenant v. Evald af Generalstaben, Captain Zahrtmann af Søetaten og Secondcaptain v. Fensmark af Artillericorpset. Til Commandeur for Hs. Kgl. H. Prinds Frederik Ferdinands Stab er bleven ansat Oberstlieutenant og Generaladjutantlieutenant af General-Staben, v. Hagemann. Til Commandeur for Hs. Kgl. H. Kronprindsens Stab, er indtil videre ansat Major v. Hedemann af det fyenske Jnf. Reg, og til Adjutant hos Hs. Kgl. Høihed, Capt. v. Schøller af fornævnte Regiment. Ritmester v. Bülow af Fyenske Regiment lette Dragoner, som hidtil har forrettet Adjutant=Tjenesten hos vor nuværende Konge, er i samme Egenskab ansat hos Hs. Kongl. H. Kronprindsen, men beholder som hidtil sit Qvarteer, i Odense. (B. T.)
Viborger Samler, 1839-12-13
Generalmajor von Flindt, som hidtil har udført endeel presserende Forretninger, henhørende til Generalcommanden i Nørre-Jylland, imedens den commanderende Generals Fraværelse, skal fra nu af ophøre med disse Forretninger, da den commanderende General Selv er tilstede. – Jmidlertid skal Generalmajoren fremdeles beholde de 200 Rbd. aarlig, hvilke han hidtil har oppebaaret af den commanderende Generals Gage, og blive disse 200 Rbd. extraordinairt at udrede af Finantserne. J Torsdags blev den høisalige Konges Liig balsameret. Der holdtes Lægevagt hver Nat indtil dette var skeet. Om kort Tid stilles det kongl. Liig til Parade, hvortil Riddersalen paa Amalienborg skal være bestemt, men Bisættelsen vil neppe kunne skee for i Midten af Januar Maaned. (Ah. A.)
Viborger Samler, 1839-12-13
Høiesteret, hvis Functioner have været afbrudte, vil paa Onsdag Morgen atter fortsætte samme. Retssalen er bleven beklædt med Sort. (Kbhp.)
Viborger Samler, 1839-12-13
Finants=Regnskabet for 1838 er færdig og under Reenskrivning. (Berl. Tid.)
Viborger Samler, 1839-12-13
Under 27de Novbr. er udkommen en Placat, der gaaer ud paa yderligere at hæmme ulovlig Omløben med Varer. Placaten indeholder 5 §, saalydende: § 1. Foruden den Straf af at have de medførte Varer forbrudte, som Forordningen af 13de Februar 1775 § 4 bestemmer for uberettiget Omløben med Varer og Bissekramhandel, skal den, som gjør sig skyldig i denne Forseelse, endvidere ansees med en Mulct fra 5 til 30 Rbd. Sølv første Gang, fra 10 til 60 Rbd. Sølv anden Gang og saaledes fremdeles i ethvert Gjentagelsestilfælde dobbelt. Naar Varene, hvormed Bissekræmmeren anholdes, ere contrabande eller ustemplede stempelpligtige Varer, bliver den Paagjældende, foruden at ansees med foranforte Straffe, at dømme i en Mulct, lig de anholdte Varers Værdie. Jøvrigt følger det af sig selv, at Bissekræmmeren ogsaa bliver at ansee efter Anordningerne og Løsgjængeri, forsaavidt disse efter hans øvrige Forhold ere anvendelige paa dem. -J 2. Sognefogden er pligtig til at vaage over Forbudet modVissekramhandelen, og dersom han forsømmer at anholde Een ham vitterlig i Sognet værende Bissekræmmer, ansees han med Bøder fra 1 til 5 Rbd., men dersom han endog paa Opfordring af Toldvæsenet eller Andre, som have anholdt en Bissekræmmer, skulde negte at yde den fornødne Bistand til at faae Bissekræmmeren og de Varer, denne fører med sig, henbragte til vedkommende Justits betjent, efter Omstændighederne fra 10 til 30 Rbd.
Viborger Samler, 1839-12-13
J 3. Den Handlende, der holder Omløbere, skal være underkastet de 1, bestemte Bøder, foruden at Omløberen selv ansees efter bemeldte §, samt at Varene i Medhold af samme confiskeres. – § 4. Alle Sager angaaende Overtrædelse af denne Anordning blive i Henhold til den ved Placat fra Vort Cancellie under 30te Januar 1823 bekjendtgjorte allerhøieste Resolution, at behandle politiretsviis, og de i samme fastsatte Bøder tilfalde Politikassen. - J 5. Af de i Forordningen af 13de Februar 1775 og nærværende Vor Anordning indeholdte Bestemmelser skal en Extract bestandig være opslaaet i alle Gjæstgivergaarde, Værtshuse og Kroer paa Landet og i Kjøbstæderne. - Hvorefter de Vedkommende sig allerunderdanigst have at rette.
Viborger Samler, 1839-12-13
J Løbet af næste Aar kan Kbhavn vente at faae de gamle uappetittelige Slagterboder ombyttede med nye. Planen dertil, som er udarbeidet af Stadsbygmesteren, gaaer ud paa, at tvende Bygninger med Gavlene mod Hvælvingen, skulle opføres hver paa sin Side af Nicolai Taarn, med en mellemliggende Plads.
Viborger Samler, 1839-12-13
Den Plads ved Langebro, som har været anvendt til Byens Brændeoplag, og som ved dettes Ophør er bleven ledig, er nu, ved kongelig Resolution af 8de September d. A., overladt til Jngenieurcorpset. Forsaavidt som denne Overdragelse er et Beviis for, at Vedkommende ei ere tilbøielige til at fornye hiint Oplag, der for Borgernes Handel med Brænde og for Consumenterne har medført store Opoffrelser, er denne kongelige Resolution vistnok særdeles kjærkommen. (Kbhp.)Et lille Skrift er for nylig udkommet: "Livet i Christo, ved Tostrup, i Modsætning til Dr. Straufs: das Leben Jesu." Dette Skrifts Formaal er, at styrke Ungdommen i de Sandheder, hvorpaa vor Kirkes Grundvold hviler, gjøre den det guddommelige Ord dyrebarere, og mere frugtbringende for Livet. Skriftet sælges for 20 sk. i den Reitzelske Boghandling. (Dagen.)¬